CELEX: 32009R1006
Language: el
Date: 2009-09-16 00:00:00
Title: Κανονισμός (ΕΚ) αριθ. 1006/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009 , για την τροποποίηση του κανονισμού (ΕΚ) αριθ. 808/2004 σχετικά με τις κοινοτικές στατιστικές για την κοινωνία της πληροφορίας (Κείμενο που παρουσιάζει ενδιαφέρον για τον ΕΟΧ)

31.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 286/31
            
         
      ΚΑΝΟΝΙΣΜΌΣ (ΕΚ) αριθ. 1006/2009 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   
   της 16ης Σεπτεμβρίου 2009
   για την τροποποίηση του κανονισμού (ΕΚ) αριθ. 808/2004 σχετικά με τις κοινοτικές στατιστικές για την κοινωνία της πληροφορίας
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285 παράγραφος 1,
   την πρόταση της Επιτροπής,
   Αποφασίζοντας σύμφωνα με τη διαδικασία που προβλέπεται στο άρθρο 251 της συνθήκης (1),
   Εκτιμώντας τα ακόλουθα:
   
               (1)
            
            
               Η ετήσια παροχή στατιστικών για την κοινωνία της πληροφορίας, όπως καθορίζεται στον κανονισμό (ΕΚ) αριθ. 808/2004 του Ευρωπαϊκού Κοινοβουλίου και του Συμβουλίου (2), περιορίζεται σε έως και πέντε έτη αναφοράς μετά την ημερομηνία έναρξης ισχύος του εν λόγω κανονισμού και λήγει το έτος 2009. Ωστόσο, υπάρχει συνεχής ανάγκη σε κοινοτικό επίπεδο για την ετήσια παροχή στατιστικών στοιχείων σχετικά με τον τομέα της κοινωνίας της πληροφορίας.
            
         
               (2)
            
            
               Το Ευρωπαϊκό Συμβούλιο του Μαρτίου του 2005 τόνισε τη σημασία της δημιουργίας μιας κοινωνίας της πληροφορίας χωρίς αποκλεισμούς, με βάση την ευρύτερη χρήση των τεχνολογιών πληροφόρησης και επικοινωνίας (ΤΠΕ) στις δημόσιες υπηρεσίες, στις μικρομεσαίες επιχειρήσεις (ΜΜΕ) και στα νοικοκυριά.
            
         
               (3)
            
            
               Το Ευρωπαϊκό Συμβούλιο του Μαρτίου του 2006 αναγνώρισε την καίρια σημασία μιας πιο παραγωγικής χρήσης των ΤΠΕ στις επιχειρήσεις και στις διοικητικές οργανώσεις και κάλεσε την Επιτροπή και τα κράτη μέλη να εφαρμόσουν ενεργά τη στρατηγική i2010. Η στρατηγική αυτή προωθεί μια ανοικτή και ανταγωνιστική ψηφιακή οικονομία και προβάλλει τις ΤΠΕ ως κινητήριο δύναμη για την ένταξη και την ποιότητα ζωής. Θεωρείται ζωτικός παράγοντας για την ανανεωμένη εταιρική σχέση της Λισαβόνας για την ανάπτυξη και την απασχόληση.
            
         
               (4)
            
            
               Τον Απρίλιο του 2006, η ομάδα υψηλού επιπέδου i2010, η οποία έχει συσταθεί με την απόφαση 2006/215/ΕΚ της Επιτροπής (3), ενέκρινε το πλαίσιο συγκριτικής αξιολόγησης i2010, στο οποίο ορίζονται βασικοί δείκτες για τη συγκριτική αξιολόγηση της ανάπτυξης της ευρωπαϊκής κοινωνίας της πληροφορίας, όπως καθορίζεται στη στρατηγική του i2010.
            
         
               (5)
            
            
               Η απόφαση αριθ. 1639/2006/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, για τη θέσπιση προγράμματος-πλαισίου ανταγωνιστικότητας και καινοτομίας (2007 έως 2013) (4), συμβάλλει στη βελτίωση της ανταγωνιστικότητας και της ικανότητας καινοτομίας στην Κοινότητα, στην προώθηση της προόδου της κοινωνίας της γνώσης και στην ενίσχυση της βιώσιμης ανάπτυξης με βάση την ισόρροπη οικονομική ανάπτυξη. Η εν λόγω απόφαση απαιτεί από την Κοινότητα να εξοπλισθεί με υγιή αναλυτική βάση για την υποστήριξη της χάραξης πολιτικής σε διάφορους τομείς. Το πρόγραμμα-πλαίσιο που θεσπίζεται από την εν λόγω απόφαση υποστηρίζει ενέργειες για αναλύσεις της πολιτικής βασισμένες σε επίσημες στατιστικές.
            
         
               (6)
            
            
               Η υπουργική δήλωση σχετικά με την ηλεκτρονική ένταξη, η οποία υιοθετήθηκε στη Ρίγα στις 11 Ιουνίου 2006, ζητεί την ανάπτυξη μιας κοινωνίας της πληροφορίας χωρίς αποκλεισμούς. Ορίζει το πλαίσιο για μία περιεκτική πολιτική σχετικά με την ένταξη, επιλαμβανόμενη θεμάτων στους τομείς της γήρανσης της κοινωνίας, του γεωγραφικού ψηφιακού χάσματος, της δυνατότητας πρόσβασης, της ψηφιακής μόρφωσης και των ψηφιακών δεξιοτήτων, της πολιτιστικής πολυμορφίας και των χωρίς αποκλεισμούς επιγραμμικών υπηρεσιών για το κοινό. Καλεί την Επιτροπή να υποστηρίξει τη συλλογή στοιχείων και τη συγκριτική αποτίμηση επιδόσεων τόσο εντός όσο και εκτός της Ευρωπαϊκής Ένωσης.
            
         
               (7)
            
            
               Οι δείκτες για τη συγκριτική αξιολόγηση της ανάπτυξης της κοινωνίας της πληροφορίας, όπως καθορίζονται στις πολιτικές στρατηγικές της Κοινότητας, και ιδίως το πλαίσιο συγκριτικής αξιολόγησης της στρατηγικής i2010 και οι περαιτέρω εξελίξεις της σύμφωνα με τη στρατηγική της Λισαβόνας, θα πρέπει να βασίζονται σε συνεκτικές στατιστικές πληροφορίες.
            
         
               (8)
            
            
               Η τροποποίηση του κανονισμού (ΕΚ) αριθ. 808/2004 θα πρέπει να λάβει υπόψη τον κανονισμό (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές (5).
            
         
               (9)
            
            
               Ο παρών κανονισμός δεν θα πρέπει να αυξήσει τον φόρτο που βαρύνει τους ανταποκρινόμενους και τις στατιστικές αρχές των κρατών μελών, μετρούμενο βάσει του αριθμού υποχρεωτικών μεταβλητών ή της διάρκειας της συνέντευξης, όσον αφορά τη συλλογή και τη διαβίβαση εναρμονισμένων στατιστικών εν συγκρίσει προς την υπάρχουσα κατάσταση πριν από την έναρξη ισχύος του παρόντος κανονισμού.
            
         
               (10)
            
            
               Επομένως, ο κανονισμός (ΕΚ) αριθ. 808/2004 θα πρέπει να τροποποιηθεί αναλόγως.
            
         
               (11)
            
            
               Ζητήθηκε η γνώμη της επιτροπής στατιστικού προγράμματος, η οποία έχει συσταθεί με την απόφαση 89/382/ΕΟΚ, Ευρατόμ (6),
            
         ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 808/2004 τροποποιείται ως εξής:
   
               1)
            
            
               Στο άρθρο 3, η παράγραφος 1 αντικαθίσταται από το ακόλουθο κείμενο:
               «1.   Οι στατιστικές που θα συγκεντρωθούν περιλαμβάνουν τις πληροφορίες που είναι χρήσιμες για τους διαρθρωτικούς δείκτες και απαιτούνται για τη συγκριτική αξιολόγηση των πολιτικών στρατηγικών της Κοινότητας σχετικά με την ανάπτυξη του Ευρωπαϊκού Χώρου Πληροφορίας, την καινοτομία των επιχειρήσεων και την ευρωπαϊκή κοινωνία της πληροφορίας, όπως το πλαίσιο συγκριτικής ανάλυσης i2010 και οι εξελίξεις του σύμφωνα με τη στρατηγική της Λισαβόνας και άλλες αναγκαίες πληροφορίες για την παροχή ενιαίας βάσης για την ανάλυση της κοινωνίας της πληροφορίας.».
            
         
               2)
            
            
               Το άρθρο 6 αντικαθίσταται από το ακόλουθο κείμενο:
               «Άρθρο 6
               Επεξεργασία, διαβίβαση και διάδοση των δεδομένων
               1.   Τα κράτη μέλη διαβιβάζουν στην Επιτροπή (Eurostat) τα δεδομένα και τα με τα δεδομένα που απαιτούνται από τον παρόντα κανονισμό και τα μέτρα εφαρμογής του σύμφωνα με το άρθρο 21 του κανονισμού (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές (7), όσον αφορά τη διαβίβαση εμπιστευτικών δεδομένων.
               2.   Τα κράτη μέλη διαβιβάζουν τα δεδομένα και τα με τα δεδομένα που απαιτούνται από τον παρόντα κανονισμό σε ηλεκτρονική μορφή, σύμφωνα με ένα πρότυπο ανταλλαγής που συμφωνείται μεταξύ της Επιτροπής και των κρατών μελών.
               3.   Το κεφάλαιο V του κανονισμού (ΕΚ) αριθ. 223/2009 εφαρμόζεται σ την επεξεργασία και τη διάδοση των εμπιστευτικών δεδομένων.
            
         
               3)
            
            
               Το άρθρο 7 αντικαθίσταται από το ακόλουθο κείμενο:
               «Άρθρο 7
               Στατιστική ποιότητα και εκθέσεις
               1.   Τα κράτη μέλη εξασφαλίζουν την ποιότητα των διαβιβαζόμενων δεδομένων.
               2.   Για τους σκοπούς του παρόντος κανονισμού, ισχύουν τα κριτήρια ποιότητας, όπως καθορίζονται στο άρθρο 12 παράγραφος 1 του κανονισμού (ΕΚ) αριθ. 223/2009.
               3.   Κατ’ έτος τα κράτη μέλη παρέχουν στην Επιτροπή (Eurostat) έκθεση σχετικά με την ποιότητα των διαβιβαζόμενων δεδομένων καθώς και σχετικά με οιεσδήποτε μεθοδολογικές αλλαγές έχουν επέλθει. Η έκθεση παρέχεται έναν μήνα μετά τη διαβίβαση των δεδομένων.».
            
         
               4)
            
            
               Τα παραρτήματα I και II αντικαθίστανται από το κείμενο που παρατίθεται στο παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Στρασβούργο, 16 Σεπτεμβρίου 2009.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         J. BUZEK
         
      
      
         
            Για το Συμβούλιο
         
         
            Η Πρόεδρος
         
         C. MALMSTRÖM
         
      
   
   
      (1)  Γνώμη του Ευρωπαϊκού Κοινοβουλίου της 2ας Απριλίου 2009 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 13ης Ιουλίου 2009.
   
      (2)  ΕΕ L 143 της 30.4.2004, σ. 49.
   
      (3)  ΕΕ L 80 της 17.3.2006, σ. 74.
   
      (4)  ΕΕ L 310 της 9.11.2006, σ. 15.
   
      (5)  ΕΕ L 87 της 31.3.2009, σ. 164.
   
      (6)  ΕΕ L 181 της 28.6.1989, σ. 47.
   
      (7)  ΕΕ L 87 της 31.3.2009, σ. 164.».
   
      ΠΑΡΑΡΤΗΜΑ
      «
            ΠΑΡΑΡΤΗΜΑ Ι
            Ενότητα 1: Επιχειρήσεις και κοινωνία της πληροφορίας
            1.   Στόχοι
            Ο στόχος της παρούσας ενότητας είναι η έγκαιρη παροχή στατιστικών για τις επιχειρήσεις και την κοινωνία της πληροφορίας. Προβλέπει πλαίσιο για τις απαιτήσεις όσον αφορά στην κάλυψη, στη διάρκεια και στην περιοδικότητα, στα καλυπτόμενα θέματα, στην αναλυτική κατανομή των παρεχόμενων δεδομένων, στον τύπο παροχής δεδομένων και τυχόν αναγκαίες πιλοτικές μελέτες ή μελέτες σκοπιμότητας.
            2.   Κάλυψη
            Η παρούσα ενότητα καλύπτει τις επιχειρηματικές δραστηριότητες που εμπίπτουν στους τομείς Γ έως Ν και Ρ και υποδιαίρεση 95 της στατιστικής ταξινόμησης των οικονομικών δραστηριοτήτων στην Ευρωπαϊκή Κοινότητα (NACE αναθ. 2).
            Οι στατιστικές θα καταρτίζονται για μονάδες επιχειρήσεων.
            3.   Διάρκεια και περιοδικότητα της παροχής δεδομένων
            Οι στατιστικές θα παρέχονται ετησίως για έως και 15 έτη αναφοράς από τις 20 Μαΐου 2004. Δεν θα παρέχονται απαραιτήτως όλα τα χαρακτηριστικά κάθε έτος· η περιοδικότητα για την παροχή του κάθε χαρακτηριστικού θα προσδιορίζεται και θα συμφωνείται στο πλαίσιο των μέτρων εφαρμογής που αναφέρονται στο άρθρο 8.
            4.   Καλυπτόμενα θέματα
            Τα παρεχόμενα χαρακτηριστικά θα προέρχονται από τον ακόλουθο κατάλογο θεμάτων:
            
                        —
                     
                     
                        συστήματα ΤΠΕ και η χρήση τους στις επιχειρήσεις,
                     
                  
                        —
                     
                     
                        χρήση του διαδικτύου και άλλων ηλεκτρονικών δικτύων από τις επιχειρήσεις,
                     
                  
                        —
                     
                     
                        ηλεκτρονικό εμπόριο,
                     
                  
                        —
                     
                     
                        διαδικασίες ηλεκτρονικού επιχειρείν και οργανωτικές πτυχές,
                     
                  
                        —
                     
                     
                        χρήση των ΤΠΕ από επιχειρήσεις για την ανταλλαγή πληροφοριών και υπηρεσιών με κυβερνήσεις και δημόσιες διοικήσεις (ηλεκτρονική διακυβέρνηση),
                     
                  
                        —
                     
                     
                        ικανότητες στον τομέα των ΤΠΕ της επιχειρηματικής μονάδας και η ανάγκη για δεξιότητες ΤΠΕ,
                     
                  
                        —
                     
                     
                        εμπόδια στη χρήση των ΤΠΕ, του διαδικτύου και άλλων ηλεκτρονικών δικτύων, των διαδικασιών ηλεκτρονικού εμπορίου και ηλεκτρονικού επιχειρείν,
                     
                  
                        —
                     
                     
                        δαπάνες και επενδύσεις σε ΤΠΕ,
                     
                  
                        —
                     
                     
                        ασφάλεια και εμπιστοσύνη στις ΤΠΕ,
                     
                  
                        —
                     
                     
                        χρήση της ΤΠΕ και αντίκτυπός της στο περιβάλλον (πράσινη ΤΠΕ),
                     
                  
                        —
                     
                     
                        πρόσβαση στο διαδίκτυο και σε άλλες τεχνολογίες δικτύων για τη σύνδεση των αντικειμένων και συσκευών (διαδίκτυο των πραγμάτων) και χρήση αυτών,
                     
                  
                        —
                     
                     
                        πρόσβαση στις τεχνολογίες που παρέχουν την ικανότητα σύνδεσης με το διαδίκτυο ή με άλλα δίκτυα από οπουδήποτε και ανά πάσα στιγμή (δυνατότητα σύνδεσης από παντού) και χρήση αυτών.
                     
                  Δεν καλύπτονται όλα τα θέματα κάθε έτος.
            5.   Αναλυτική κατανομή των παρεχόμενων δεδομένων
            Δεν θα πραγματοποιείται αναγκαστικά η αναλυτική κατανομή όλων των δεδομένων κάθε έτος· η απαιτούμενη αναλυτική κατανομή των δεδομένων θα πραγματοποιείται με βάση τον ακόλουθο κατάλογο, λαμβάνοντας υπόψη τη φύση των στατιστικών μονάδων, την αναμενόμενη ποιότητα των στατιστικών δεδομένων και το όλο μέγεθος του δείγματος. Οι αναλυτικές κατανομές θα ορίζονται κατόπιν συμφωνίας στο πλαίσιο των μέτρων εφαρμογής:
            
                        —
                     
                     
                        ανά τάξη μεγέθους,
                     
                  
                        —
                     
                     
                        ανά τμήμα της NACE,
                     
                  
                        —
                     
                     
                        ανά περιφέρεια: οι περιφερειακές κατανομές θα περιορίζονται το πολύ σε τρεις ομάδες.
                     
                  6.   Τύπος παρεχόμενων δεδομένων
            Τα κράτη μέλη διαβιβάζουν συγκεντρωτικά δεδομένα στην Επιτροπή (Eurostat).
            7.   Μελέτες σκοπιμότητας και πιλοτικές μελέτες
            Όταν εντοπίζονται σημαντικές απαιτήσεις νέων δεδομένων ή απαιτούνται νέοι δείκτες με σύνθετο χαρακτήρα, η Επιτροπή θα καθιερώσει μελέτες σκοπιμότητας ή πιλοτικές μελέτες που θα ολοκληρώνονται σε προαιρετική βάση από τα κράτη μέλη πριν από κάθε συλλογή δεδομένων. Οι εν λόγω μελέτες θα αξιολογούν τη σκοπιμότητα συλλογής των αντίστοιχων δεδομένων και θα συνεκτιμούν τα οφέλη από τη διαθεσιμότητα των δεδομένων σε σχέση με το κόστος συλλογής τους και τον φόρτο που βαρύνει τους ανταποκρινόμενους. Τα αποτελέσματα αυτών των μελετών σκοπιμότητας ή πιλοτικών μελετών θα συμβάλλουν στον καθορισμό νέων δεικτών.
         
         
            ΠΑΡΑΡΤΗΜΑ ΙΙ
            Ενότητα 2: Άτομα, νοικοκυριά και η κοινωνία της πληροφορίας
            1.   Στόχοι
            Ο στόχος της παρούσας ενότητας είναι η έγκαιρη παροχή στατιστικών για τα άτομα, τα νοικοκυριά και την κοινωνία της πληροφορίας. Προβλέπει πλαίσιο για τις απαιτήσεις όσον αφορά στην κάλυψη, στη διάρκεια και στην περιοδικότητα, στα καλυπτόμενα θέματα, στα χαρακτηριστικά κοινωνικοοικονομικής προελεύσεως των παρεχόμενων δεδομένων, στον τύπο παροχής δεδομένων και τυχόν αναγκαίες πιλοτικές μελέτες ή μελέτες σκοπιμότητας.
            2.   Κάλυψη
            Η παρούσα ενότητα καλύπτει στατιστικές σχετικά με άτομα και νοικοκυριά.
            3.   Διάρκεια και περιοδικότητα της παροχής δεδομένων
            Οι στατιστικές θα παρέχονται ετησίως για έως και 15 έτη αναφοράς από τις 20 Μαΐου 2004. Δεν θα παρέχονται απαραιτήτως όλα τα χαρακτηριστικά κάθε έτος· η περιοδικότητα για την παροχή του κάθε χαρακτηριστικού θα προσδιορίζεται και θα συμφωνείται στο πλαίσιο των μέτρων εφαρμογής που αναφέρονται στο άρθρο 8.
            4.   Καλυπτόμενα θέματα
            Τα χαρακτηριστικά προς παροχή θα προέρχονται από τον ακόλουθο κατάλογο θεμάτων:
            
                        —
                     
                     
                        πρόσβαση στις ΤΠΕ και χρήση τους από άτομα και/ή νοικοκυριά,
                     
                  
                        —
                     
                     
                        χρήση του διαδικτύου και άλλων ηλεκτρονικών δικτύων για διάφορους σκοπούς από άτομα και/ή νοικοκυριά,
                     
                  
                        —
                     
                     
                        ασφάλεια και εμπιστοσύνη στις ΤΠΕ,
                     
                  
                        —
                     
                     
                        ικανότητα και δεξιότητες στις ΤΠΕ,
                     
                  
                        —
                     
                     
                        εμπόδια στη χρήση των ΤΠΕ και του διαδικτύου,
                     
                  
                        —
                     
                     
                        παρατηρηθείσες επιπτώσεις της χρήσης των ΤΠΕ στα άτομα και/ή στα νοικοκυριά,
                     
                  
                        —
                     
                     
                        χρήση των ΤΠΕ από ιδιώτες για την ανταλλαγή πληροφοριών και υπηρεσιών με κυβερνήσεις και δημόσιες διοικήσεις (ηλεκτρονική διακυβέρνηση),
                     
                  
                        —
                     
                     
                        πρόσβαση στις τεχνολογίες που παρέχουν την ικανότητα σύνδεσης με το διαδίκτυο ή με άλλα δίκτυα από οπουδήποτε και ανά πάσα στιγμή (δυνατότητα σύνδεσης από παντού) και χρήση αυτών.
                     
                  Δεν θα καλύπτονται όλα τα θέματα κάθε έτος.
            5.   Βασικά κοινωνικοοικονομικά χαρακτηριστικά των παρεχομένων δεδομένων
            Δεν θα παρέχονται απαραιτήτως όλα τα βασικά χαρακτηριστικά κάθε έτος· τα απαιτούμενα βασικά χαρακτηριστικά θα συλλέγονται από τον ακόλουθο κατάλογο και κατόπιν συμφωνίας στο πλαίσιο των μέτρων εφαρμογής:
            
                        α)
                     
                     
                        όσον αφορά στις στατιστικές που παρέχονται για τα νοικοκυριά:
                        
                                    —
                                 
                                 
                                    ανά τύπο νοικοκυριού,
                                 
                              
                                    —
                                 
                                 
                                    ανά εισοδηματική τάξη,
                                 
                              
                                    —
                                 
                                 
                                    ανά περιφέρεια·
                                 
                              
                  
                        β)
                     
                     
                        όσον αφορά στις στατιστικές που παρέχονται για τα άτομα:
                        
                                    —
                                 
                                 
                                    ανά ηλικιακή ομάδα,
                                 
                              
                                    —
                                 
                                 
                                    ανά φύλο,
                                 
                              
                                    —
                                 
                                 
                                    ανά επίπεδο εκπαίδευσης,
                                 
                              
                                    —
                                 
                                 
                                    ανά κατάσταση απασχόλησης,
                                 
                              
                                    —
                                 
                                 
                                    ανά de facto οικογενειακή κατάσταση,
                                 
                              
                                    —
                                 
                                 
                                    ανά χώρα γέννησης, υπηκοότητα,
                                 
                              
                                    —
                                 
                                 
                                    ανά περιφέρεια.
                                 
                              
                  6.   Τύπος των παρεχόμενων δεδομένων
            Τα κράτη μέλη διαβιβάζουν στην Επιτροπή (Eurostat) αρχεία δεδομένων σε ατομικό επίπεδο, τα οποία δεν θα επιτρέπουν την άμεση αναγνώριση των σχετικών στατιστικών μονάδων.
            7.   Μελέτες σκοπιμότητας και πιλοτικές μελέτες
            Όταν εντοπίζονται σημαντικές απαιτήσεις νέων στοιχείων ή απαιτούνται νέοι δείκτες με σύνθετο χαρακτήρα, η Επιτροπή θα προβλέπει μελέτες σκοπιμότητας ή πιλοτικές μελέτες που θα πραγματοποιούνται σε προαιρετική βάση από τα κράτη μέλη πριν από κάθε συλλογή δεδομένων. Οι εν λόγω μελέτες θα αξιολογούν τη σκοπιμότητα συλλογής των αντίστοιχων δεδομένων και θα συνεκτιμούν τα οφέλη από τη διαθεσιμότητα των δεδομένων σε σχέση με το κόστος συλλογής τους και τον φόρτο που βαρύνει τους ανταποκρινόμενους. Τα αποτελέσματα αυτών των μελετών σκοπιμότητας ή πιλοτικών μελετών θα συμβάλλουν στον καθορισμό νέων δεικτών.
         »